પ્રીતિ બી.એ.ની પરીક્ષા આપવાની તૈયારી કરતી હતી ત્યાં એના પિતાની નોકરી ગઈ. ઘરનો ભાર ઉપાડવાનું કામ હવે પ્રીતિ પર આવી પડ્યું. પ્રીતિએ એક હાઈસ્કૂલમાં શિક્ષિકાની નોકરી સ્વીકારી તથા અમુક છોકરીઓને ખાનગી રીતે ભણાવવા માંડી. આમ એણે માબાપ તથા ચાર નાના ભાંડુઓનું ગુજરાન ચલાવ્યું. જ્યારે એ પોટેશિયમ સાઈનાઈડ પ્રીતિએ ગટગટાવ્યું હશે ત્યારે એને જરૃર ખબર હશે કે, એનું મોત કેટકેટલા લોકોને કારી આઘાતસમું થઈ પડશે! પણ પ્રીતિ તો આપણા દેશના પુત્રી વિહોણાં હજારો અને લાખો મા-બાપની ખોટ પૂરી કરવા મેદાનમાં ઊતરી હતી. પોતાનો જાન દઈ એણે બધાને સદા માટે એક બેટી આપી. એ દેશની દીકરી બની ગઈ.